Publication: Magyar Közlöny
Issue: MK-2001-33 (Year: 2001, Number: 33)
Era: 1990-2004
Section: 24/1993. (XII. 23.) rendelete (a továbbiakban: Ör.) 4. §
Paragraph Index: 88

1. Az indítványozó szerint az Ör. 4. § (1) bekezdésének kifogásolt része azért törvénysértő, mert törvényi felhatalmazás nélkül az Lt.-ben meghatározottakhoz képest további felmondási okokra utal. Az Ör. 4. § (1) bekezdésének utolsó fordulata, amely szerint az Lt.-ben meghatározott felmondási jogot a fenntartó szervezet gyakorolja, kivéve, ... „ha a felmondásra a Kt., illetve a polgármester által meghatározott feltétel megszegése ad alapot” szerinte úgy értelmezhető, hogy a polgármester, illetve a képviselő-testület felhatalmazást kap olyan feltételek megállapítására, amelyek megszegése az Lt.-ben nem szereplő új felmondási okokat keletkeztet. Mivel pedig az Lt.-nek a lakásbérleti szerződés megszűnésére s ezen belül a bérbeadó részéről történő felmondásra vonatkozó rendelkezései kogensek, és nem tartalmaznak felhatalmazást további feltételek önkormányzati rendeleti megállapítására, ezért az Ör.-nek az Lt.-ben nem szereplő feltételek megszegését felmondási okként szabályozó része törvénysértő, s ezáltal alkotmányellenes. A képviselő-testület a törvényességi észrevételt elutasító döntésének indokolásában kifejtette, hogy az Ör. 4. §

Source: https://magyarkozlony.hu/hivatalos-lapok/f81c7ea240ca19c9eafeaa9fb6092d63912af8d1/dokumentumok/76830df7f8c20ef2c4cb3bd7e1a6212d597451a2/letoltes